ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2223/96 υποβολή: Marie-Paule Kestelijn-Sierens (ELDR) προς την Επιτροπή (9 Αυγούστου 1996)

Θέμα: Κοινοτική νομοθεσία για την προστασία των χωρικών υδάτων

Έχοντας υπόψη το βασιλικό διάταγμα του Βασιλείου του Βελγίου της 21ης Ιουνίου 1994 σχετικά με τις αλιευτικές άδειες, που περιλαμβάνει προσωρινά μέτρα για την εφαρμογή των κοινοτικών κανόνων όσον αφορά τη διατήρηση και τη διαχείριση των αλιευτικών αποθεμάτων (άρθρο 19).

Έχοντας υπόψη τον Κανονισμό (ΕΟΚ) αριθ. 3760/92 ((EE L 389 της 31.12.1992, σελ. 1. )) του Συμβουλίου στις 20 Δεκεμβρίου 1992 για τη θέσπιση κοινοτικού συστήματος για την αλιεία και τις υδατοκαλλιέργειες και ιδίως το άρθρο 6, παράγραφος 2 και το Παράρτημα Ι.

Δεδομένου ότι η Ευρωπαϊκή Επιτροπή, στην επιστολή της στις 18 Ιανουαρίου 1995, εξέφρασε την άποψη ότι τα ειδικά αλιευτικά δικαιώματα υπηκόων άλλων κρατών μελών μέσα στα βελγικά χωρικά ύδατα καθορίζονται από τον άμεσα εκτελεστό χαρακτήρα των διατάξεων του άρθρου 6, παράγραφος 2 του Κανονισμού (ΕΟΚ) αριθ. 3760/92 της 20ής Δεκεμβρίου 1992 σε συσχετισμό με το Παράρτημα Ι αυτού του κανονισμού.

Δεδομένου ότι η Ευρωπαϊκή Επιτροπή, στην επιστολή της στις 24 Μαρτίου 1995, καλεί το Βέλγιο να λάβει τα κατάλληλα μέτρα ώστε να ανακληθεί η τρίτη παράγραφος του άρθρου 19 του βασιλικού διατάγματος της 21ης Ιουνίου 1994 μέσα σε προθεσμία ενός μηνός.

Έχοντας υπόψη το βασιλικό διάταγμα της 4ης Μαΐου 1995 που τροποποιεί το βασιλικό διάταγμα της 21ης Ιουνίου 1994 σχετικά με τις αλιευτικές άδειες που περιλαμβάνει προσωρινά μέτρα για την εφαρμογή των κοινοτικών κανόνων όσον αφορά τη διατήρηση και τη διαχείριση των αλιευτικών αποθεμάτων, το οποίο ανακαλεί το άρθρο 19, παράγραφος 3 του βασιλικού διατάγματος της 21ης Ιουνίου 1994.

Τί μέτρα σκέφτεται να λάβει η Επιτροπή για να εξασφαλίσει τη συμμόρφωση προς τον άνω Κανονισμό, δεδομένου ότι αλιευτικά άλλων κρατών μελών ψαρεύουν ακόμα στα βελγικά χωρικά ύδατα και άρα υπάρχουν προφανή κενά στη συμμόρφωση προς τον Κανονισμό;

Απάντηση της κας Bonino εξ ονόματος της Επιτροπής (17 Οκτωβρίου 1996)

Σύμφωνα με τον κανονισμό (ΕΟΚ) αριθ. 3760/92 του Συμβουλίου, σκάφη άλλων κρατών μελών επιτρέπεται να αλιεύουν εντός των παράκτιων υδάτων του Βελγίου.

Η αρμοδιότητα επιθεώρησης αυτών των σκαφών εναπόκειται αποκλειστικά στις εθνικές αρχές ελέγχου που υποχρεούνται να εξασφαλίζουν ότι όλα τα αλιευτικά σκάφη στα εθνικά ύδατα συμμορφώνονται προς τα μέτρα διατήρησης και διαχείρισης.

Οι εθνικές δραστηριότητες ελέγχου όλων των κρατών μελών, συμπεριλαμβανομένου του Βελγίου, παρακολουθούνται από την Επιτροπή με αποστολές επιθεώρησης της υπηρεσίας της επιθεώρησης των αλιευτικών δραστηριοτήτων. Κάθε χρόνο πραγματοποιείται από κάθε κράτος μέλος αξιολόγηση της αποτελεσματικότητας και της θέσης των πόρων που αποτελούν αντικείμενο ελέγχου. Σε σχέση με το 1994, η Επιτροπή δεν έχει στοιχεία για το ότι σκάφη που δεν ανήκουν στο Βέλγιο δεν επιθεωρήθηκαν, ούτε ενδείξεις για το ότι η κατηγορία αυτή των σκαφών δεν συμφωνεί με τους απαιτούμενους κανόνες ((Έλεγχος της Κοινής Αλιευτικής Πολιτικής COM(96)100 τελικό )). Εάν υπάρχουν πληροφορίες ότι η επιθεώρηση και η παρακολούθηση δεν είναι οι κατάλληλες, η Επιτροπή θα εξετάσει το ζήτημα.
ΓΡΑΠΤΗ ΕΡΩΤΗΣΗ P-2814/96 υποβολή: Raymonde Dury (PSE) προς την Επιτροπή (16 Οκτωβρίου 1996)

Θέμα: «Μαύρη εργασία» στην Επιτροπή

Με περισσότερα από 18 εκατ. ανέργους στο εσωτερικό της Ευρωπαϊκής Ένωσης, κάθε άτομο χωρίς απασχόληση αποτελεί μια ενδεχόμενη λεία για τους εργοδότες που ελάχιστα σέβονται τις κοινωνικές υποχρεώσεις τους. Επιπλέον, η έλλειψη φορολογικής εναρμόνισης έχει οδηγήσει τις κυβερνήσεις των κρατών μελών να μεταφέρουν σταδιακά τη φορολόγηση στα εισοδήματα που προέρχονται από την εργασία. Σε ορισμένες χώρες, η πρακτική της μαύρης εργασίας ανέρχεται σε μεγάλο ποσοστό του ΑΕΠ. Αυτή η πρακτική αφορά πολλές πτυχές της κοινωνίας μας, συμπεριλαμβανομένων των επιχειρήσεων που εργάζονται για τη δημόσια διοίκηση - καθώς και την ίδια την ευρωπαϊκή δημόσια διοίκηση - όπως προκύπτει από τον τύπο και, π.χ., από την «Λευκή Χάρτα» που δημοσιεύθηκε στην εφημερίδα Le Soir στις 3 και 4 Αυγούστου 1996 υπό τον τίτλο «Μαύρη εργασία στην Επιτροπή».

Μπορεί η Επιτροπή να μας απαντήσει σε σχέση με τα γεγονότα που αναφέρονται σε αυτήν την «Λευκή Βίβλο»;

Απάντηση του κ. Liikanen εξ ονόματος της Επιτροπής (3 Δεκεμβρίου 1996)

Η Επιτροπή επιθυμεί να επισημάνει στο αξιότιμο μέλος του Κοινοβουλίου ότι στην περίπτωση που αναφέρεται από την εφημερίδα Le Soir, η Επιτροπή προσέλαβε την ενδιαφερόμενη για παροχή υπηρεσιών έναντι αμοιβής.

Ο χαρακτηρισμός της εργασιακής σχέσης μεταξύ της Επιτροπής και της ενδιαφερόμενης αποτελεί, επί του παρόντος, το αντικείμενο αγωγής ενώπιον των βελγικών δικαστηρίων τα οποία καλούνται να αποφανθούν επί του θέματος. Συνεπώς, η Επιτροπή οφείλει να τηρήσει επιφυλακτική στάση εν αναμονή της απόφασης του δικαστηρίου.
ΓΡΑΠΤΗ ΕΡΩΤΗΣΗ E-2317/96 υποβολή: Martina Gredler (ELDR) προς την Επιτροπή (27 Αυγούστου 1996)

Θέμα: Ανάθεση δημοσίων συμβάσεων στο St. Pφlten (Κάτω Αυστρία)

Η ανάθεση των σχεδίων αγροτικής κατοικίας και πολιτιστικής περιφέρειας του NΦPLAN στο St. Pφlten δεν πραγματοποιήθηκε σύμφωνα με τις σχετικές οδηγίες.

Ποιές οδηγίες για τις δημόσιες συμβάσεις είναι αυτές που δεν τηρήθηκαν;

Ποιές συνέπειες έχει τούτο για το ομόσπονδο κράτος της Κάτω Αυστρίας;

Υπάρχουν κίνδυνοι όσον αφορά τη συγχρηματοδότηση από την ΕΕ προγραμμάτων που αφορούν έργα στην Κάτω Αυστρία;

Εάν ναι, ποιά είναι αυτά;

Aπάντηση του κ. Monti εξ ονόματος της Επιτροπής (28 Οκτωβρίου 1996)

Σύμφωνα με την Επιτροπή, οι διαδικασίες ανάθεσης δημοσίων συμβάσεων στην υπόθεση του πολιτιστικού και διοικητικού κέντρου του St. Pφlten συνεπάγονταν πολλές παραβιάσεις της οδηγίας 93/37/ΕΟΚ της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων έργων ((ΕΕ αριθ. L 199 της 9.8.1993. )), καθώς και παράβαση της οδηγίας 89/665/ΕΟΚ της 21ης Δεκεμβρίου 1989 για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων ((ΕΕ αριθ. L 395 της 30.12.1989. )), καθώς και παράβαση του άρθρου 30 της συνθήκης ΕΚ (ελεύθερη κυκλοφορία των εμπορευμάτων).

Εξάλλου, ο νόμος για τις δημόσιες συμβάσεις της Κάτω Αυστρίας, ο οποίος άρχισε να ισχύει από το έτος 1995, περιελάμβανε μια ειδική διάταξη που απέκλειε στην πράξη το σχέδιο του «πολιτιστικού και διοικητικού κέντρου του St. Pφlten» από την κανονιστική του ρύθμιση. Κατόπιν των επικρίσεων της Επιτροπής ο νόμος «δημόσιες συμβάσεις» στο μεταξύ τροποποιήθηκε.

Στην υπόθεση του πολιτιστικού και διοικητικού κέντρου του St. Pφlten, η Επιτροπή κίνησε διαδικασία επί παραβάσει δυνάμει του άρθρου 169 της συνθήκης ΕΚ κατά της Αυστρίας η οποία, σύμφωνα με τους κανόνες του κοινοτικού δικαίου, είναι υπεύθυνη για τη συμπεριφορά της Κάτω Αυστρίας. Η Επιτροπή αποφάσισε επίσης να προσφύγει για την υπόθεση αυτή ενώπιον του Δικαστηρίου.

Πέραν των παρεμβάσεων της Επιτροπής, μπορούν να υπάρξουν συνέπειες για την Κάτω Αυστρία από τα διαβήματα που λήφθηκαν απευθείας από τους ζημιωθέντες. Αυτοί οι τελευταίοι έχουν κατ' αρχάς τη δυνατότητα να κινήσουν διαδικασίες προσφυγής ενώπιον των Δικαστηρίων της Κάτω Αυστρίας. Εξάλλου, οι ζημιωθέντες μπορούν να επικαλεσθούν τα ενδεχόμενα δικαιώματά τους για αποζημίωση, καθώς και διαφυγόντα κέρδη, και να επιτύχουν αποκατάσταση σύμφωνα με τους κανόνες του αυστριακού αστικού δικαίου.

Όσον αφορά τη συγχρηματοδότηση σχεδίων που αφορούν έργα στην Κάτω Αυστρία, στο πλαίσιο ευρωπαϊκών προγραμμάτων, δεν υπάρχουν κίνδυνοι λόγω της υπόθεσης του πολιτιστικού και διοικητικού κέντρου του St. Pφlten.
ΓΡΑΠΤΗ ΕΡΩΤΗΣΗ E-2926/96 υποβολή: Wilfried Kuckelkorn (PSE) προς την Επιτροπή (8 Νοεμβρίου 1996)

Θέμα: Παράνομη εργασία στην Ευρωπαϊκή Επιτροπή

Οπως μπορεί κανείς να διαβάσει σε άρθρα των εφημερίδων, δικαίως υπάρχει λόγος να υποθέσει κανείς ότι στην Ευρωπαϊκή Επιτροπή υπάλληλοι απασχολούνται παράνομα, δηλαδή χωρίς να διαθέτουν επαρκή κοινωνική και εργατική κάλυψη.

Ποιά είναι η θέση της Επιτροπής σχετικά με τις κατηγορίες που της προσάπτονται και ποιά μέτρα σκοπεύει να λάβει η Επιτροπή προκειμένου να αποφευχθούν μελλοντικά παρόμοια περιστατικά;

Απάντηση του κ. Liikanen εξ ονόματος της Επιτροπής (3 Δεκεμβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-2814/96 του της κας Dury ((βλέπε σελίδα 81. )).
ΓΡΑΠΤΗ ΕΡΩΤΗΣΗ P-2423/96 υποβολή: Clive Needle (PSE) προς την Επιτροπή (4 Σεπτεμβρίου 1996)

Θέμα: Φορολόγηση των κερδών των ξένων καλλιτεχνών στη Γερμανία

Ποιά είναι η άποψη της Επιτροπής του αναθεωρημένου νόμου που άρχισε να ισχύει στις 1/1/96 στη Γερμανία για αύξηση της φορολόγησης των κερδών των ξένων καλλιτεχνών, σε 29% για τις ομάδες και σε 32% για τα άτομα, και γνωρίζει τις πιθανές καταστρεπτικές συνέπειες που αυτό θα έχει για τους διεθνείς καλλιτέχνες και την Ενιαία Αγορά;

Απάντηση του κ. Monti εξ ονόματος της Επιτροπής (12 Νοεμβρίου 1996)

Η Επιτροπή γνωρίζει ότι η Γερμανία ευθυγράμμισε, από την 1η Ιανουαρίου 1996, την παρακράτηση φόρου στη πηγή ο οποίος εφαρμόζεται στα ακαθάριστα κέρδη καλλιτεχνών μη εγκατεστημένων μόνιμα με την κράτηση που εφαρμόζεται στα εισοδήματα των λοιπών εργαζομένων μη εγκατεστημένων μόνιμα στη Γερμανία. Η κράτηση αυξήθηκε έτσι από 15 % σε 25%. Ωστόσο, ένας καλλιτέχνης μόνιμος κάτοικος, φορολογείται με βάση το καθαρό εισόδημά του, στο οποίο εφαρμόζεται ένας οριακός συντελεστής φορολογίας που μπορεί να ανέλθει εως 53%.

Το γεγονός ότι η κράτηση στη πηγή εφαρμόζεται σε ακαθάριστη αμοιβή χωρίς να λαμβάνονται υπόψη επαγγελματικές δαπάνες, σε αντίθεση με έναν καλλιτέχνη μόνιμα εγκατεστημένο, ενδέχεται να αυξήσει τη φορολογία του καλλιτέχνη μη εγκατεστημένου μόνιμα στην περίπτωση όπου η κράτηση είναι ανώτερη του οφειλόμενου φόρου, εάν αυτός είχε υπολογιστεί βάσει του πραγματικού εισοδήματος (μετά από την έκπτωση επαγγελματικών δαπανών). Αυτό θα συμβεί εάν οι εν λόγω δαπάνες είναι υψηλότερες του 52,9% της ακαθάριστης αμοιβής.

Πρέπει να υπογραμμισθεί ότι για τις περιπτώσεις όπου υφίσταται υπερβολική φορολογία σε σχέση με το πραγματικό αποκτώμενο εισόδημα, οι γερμανικές αρχές χορηγούν, μετά από αιτήση, («Billigkeitsmaίnahme» σύμφωνα με Ά 163 Abgabenordnung), χαριστική έκπτωση φόρου. Σύμφωνα με τις πληροφορίες της Επιτροπής, η γερμανική κυβέρνηση κατέθεσε, για λόγους ασφάλειας του δικαίου, νομοσχέδιο που αποβλέπει στην ενίσχυση, μέσω νομοθετικής διάταξης, της δυνατότητας φορολογίας των εν λόγω καλλιτεχνών ανάλογα με τα πραγματικά εισοδήματά τους όταν η εφαρμογή της κράτησης στη πηγή επί της αμοιβής τους έχει ως αποτέλεσμα την επιβολή βαρύτερης φορολογίας στη Γερμανία από αυτή στην οποία θα υποβαλλόταν ένας καλλιτέχνης μόνιμος κάτοικος με την ίδια αμοιβή.
ΓΡΑΠΤΗ ΕΡΩΤΗΣΗ E-1485/96 υποβολή: Αλέξανδρος Αλαβάνος (GUE/NGL) προς την Επιτροπή (12 Iουνίου 1996)

Θέμα: Η πορεία του υποπρογράμματος 3 Αν. Μακεδονίας-Θράκης, Μέτρο 3: «Υγεία -Πρόνοια» του 2ου ΚΠΣ

Στο Μέτρο 3.3 του ΠΕΠ Αν. Μακεδονίας-Θράκης προβλέπονται χρηματοδοτήσεις για Υγεία - Πρόνοια που αφορούν την Περιφέρεια. Συγκεκριμένα, αναφέρονται ενδεικτικά η ολοκλήρωση των Νοσοκομείων Ξάνθης και Δράμας, η βελτίωση και ο εκσυγχρονισμός των υφιστάμενων νοσοκομείων Κομοτηνής, Καβάλας και Αλεξανδρούπολης και τέλος η ανέγερση του Πανεπιστημιακού Νοσοκομείου της Αλεξανδρούπολης που είναι έργο άμεσης προτεραιότητας και ζωτικής σημασία στον χώρο της Αν. Μακεδονίας-Θράκης. Η κατανομή των χρηματοδοτήσεων προέβλεπε 3.793.000 Ecu για το 1994 και 11.379.000 Ecu για το 1995.

1. Τι ποσοστό απορρόφησης υπάρχει για το 1994 και το 1995;

2. Εάν υπάρχουν καθυστερήσεις απορρόφησης, ποιες είναι οι κύριες αιτίες καθυστέρησης;

3. Μπορούν να παρουσιαστούν στοιχεία εξέλιξης του φυσικού αντικειμένου;

Κοινή Συμπληρωματική απάντηση του κας Wulf-Mathies εξ ονόματος της Επιτροπής στις γραπτές ερωτήσεις E-1479/96, E-1480/96, E-1481/96, E-1482/96, E-1484/96 και E-1485/96 (08 Νοεμβρίου 1996)

Η Επιτροπή είναι τώρα σε θέση να συμπληρώσει την απάντησή της της 26ης Ιουνίου 1996 ((ΕΕ αριθ. C 280, 25.9.1996, 126. )), ανακοινώνοντας τις ακόλουθες πληροφορίες.

Για το μέτρο υγεία-πρόνοια των εν λόγω επιχειρησιακών προγραμμάτων (ΕΠ), ο προβλεπόμενος προϋπολογισμός για τα έτη 1994 και 1995 ανέρχεται σε 72,10 εκατ. ECU. Κατά τα δύο αυτά πρώτα έτη, απορροφήθηκαν 10,13 εκατ. ECU. Δεδομένου ότι τα προγράμματα αυτά άρχισαν να εφαρμόζονται στο τέλος του 1994 η απορρόφηση αντιστοιχεί στην πραγματικότητα στο τέλος του 1995.

Τα σχέδια που χρηματοδοτούνται στο πλαίσιο αυτού του μέτρου, αφορούν κυρίως μεγάλα νοσοκομεία για τα οποία απαιτούνται προγραμματισμός, μελέτες και σημαντικές προπαρασκευαστικές εργασίες πριν από κάθε ανέγερση κτιρίου ή αγορά εξοπλισμού γεγονός που εξηγεί την καθυστέρηση στην απορρόφηση το 1995.

Το 1996, μπόρεσε να ολοκληρωθεί ένας σημαντικός αριθμός αυτών των προπαρασκευαστικών εργασιών και να αρχίσει η ανέγερση ορισμένων νοσοκομείων, γεγονός που συνεπάγεται τώρα εσπευσμένη χρησιμοποίηση των πιστώσεων. Η Επιτροπή παρακολουθεί στενά την εφαρμογή αυτού του μέτρου στο πλαίσιο των περιφερειακών ΕΠ καθώς και του ΕΠ υγείας και πρόνοιας.
ΓΡΑΠΤΗ ΕΡΩΤΗΣΗ E-2687/96 υποβολή: Carmen Dνez de Rivera Icaza (PSE) προς την Επιτροπή (15 Οκτωβρίου 1996)

Θέμα: Η «μαύρη» εργασία στην Επιτροπή

Κατόπιν δημοσιευμάτων (Le Soir της 3ης Αυγούστου 1996 και Le Vif/L'Express της 7ης Ιουνίου 1996) τίθεται το εξής ερώτημα: αληθεύει ότι υπάρχουν άτομα που εργάζονται παράνομα στους χώρους μάλιστα της Επιτροπής στις Βρυξέλλες ή η Επιτροπή είναι σε θέση να διαψεύσει επισήμως τις εν λόγω καταγγελίες;

Απάντηση του κ. Liikanen εξ ονόματος της Επιτροπής (3 Δεκεμβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση P-2814/96 του της κας Dury ((βλέπε σελίδα 81. )).
ΓΡΑΠΤΗ ΕΡΩΤΗΣΗ E-1484/96 υποβολή: Αλέξανδρος Αλαβάνος (GUE/NGL) προς την Επιτροπή (12 Iουνίου 1996)

Θέμα: Η πορεία του Υποπρογράμματος 4 Πελοποννήσου, Μέτρο 2: «Υποδομές Υγείας» του 2ου ΚΠΣ

Στο Μέτρο 4.2 του ΠΕΠ Πελοποννήσου προβλέπονται χρηματοδοτήσεις για Υποδομές της Υγείας που αφορούν τους κατοίκους της Περιφέρειας και τους επισκέπτες της. Στο μέτρο εντάσσεται «η κατασκευή του νέου νοσοκομείου Καλαμάτας καθώς και οι επεκτάσεις των νοσοκομείων Τρίπολης, Σπάρτης και Κορίνθου». Η κατανομή των χρηματοδοτήσεων προέβλεπε 3.547.000 Ecu για το 1995.

1. Τι ποσοστό απορρόφησης υπάρχει για το 1995;

2. Εάν υπάρχουν καθυστερήσεις απορρόφησης, ποιες είναι οι κύριες αιτίες καθυστέρησης;

3. Μπορούν να παρουσιαστούν στοιχεία εξέλιξης του φυσικού αντικειμένου;

Κοινή Συμπληρωματική απάντηση του κας Wulf-Mathies εξ ονόματος της Επιτροπής στις γραπτές ερωτήσεις E-1479/96, E-1480/96, E-1481/96, E-1482/96, E-1484/96 και E-1485/96 (08 Νοεμβρίου 1996)

Η Επιτροπή είναι τώρα σε θέση να συμπληρώσει την απάντησή της της 26ης Ιουνίου 1996 ((ΕΕ αριθ. C 280, 25.9.1996, 126. )), ανακοινώνοντας τις ακόλουθες πληροφορίες.

Για το μέτρο υγεία-πρόνοια των εν λόγω επιχειρησιακών προγραμμάτων (ΕΠ), ο προβλεπόμενος προϋπολογισμός για τα έτη 1994 και 1995 ανέρχεται σε 72,10 εκατ. ECU. Κατά τα δύο αυτά πρώτα έτη, απορροφήθηκαν 10,13 εκατ. ECU. Δεδομένου ότι τα προγράμματα αυτά άρχισαν να εφαρμόζονται στο τέλος του 1994 η απορρόφηση αντιστοιχεί στην πραγματικότητα στο τέλος του 1995.

Τα σχέδια που χρηματοδοτούνται στο πλαίσιο αυτού του μέτρου, αφορούν κυρίως μεγάλα νοσοκομεία για τα οποία απαιτούνται προγραμματισμός, μελέτες και σημαντικές προπαρασκευαστικές εργασίες πριν από κάθε ανέγερση κτιρίου ή αγορά εξοπλισμού γεγονός που εξηγεί την καθυστέρηση στην απορρόφηση το 1995.

Το 1996, μπόρεσε να ολοκληρωθεί ένας σημαντικός αριθμός αυτών των προπαρασκευαστικών εργασιών και να αρχίσει η ανέγερση ορισμένων νοσοκομείων, γεγονός που συνεπάγεται τώρα εσπευσμένη χρησιμοποίηση των πιστώσεων. Η Επιτροπή παρακολουθεί στενά την εφαρμογή αυτού του μέτρου στο πλαίσιο των περιφερειακών ΕΠ καθώς και του ΕΠ υγείας και πρόνοιας.
ΓΡΑΠΤΗ ΕΡΩΤΗΣΗ E-1986/96 υποβολή: Hiltrud Breyer (V) προς την Επιτροπή (17 Iουλίου 1996)

Θέμα: ΣΕΒ - Ασθένεια Creutzfeldt - Jacob

Ενθαρρύνονται κράτη μέλη να αυξήσουν τον αριθμό νεκροψιών σε ασθενείς που απεβίωσαν από μη συγκεκριμένες νευρολογικές διαταραχές, προκειμένου να βελτιωθεί ο εντοπισμός της αποκαλούμενης νέας ποικιλίας της ασθένειας Creutzfeldt - Jacob;

Εάν ο αριθμός των περιπτώσεων της νέας αυτής ασθένειας σε ολόκληρη την Ευρώπη αυξάνεται -σε χώρες όπου δεν έχουν υπάρξει κρούσματα ΣΕΒ- τι σημαίνει αυτό για τον ενδεχόμενο σύνδεσμο μεταξύ ΣΕΒ και ασθένειας Creutzfeldt - Jacob;

Απάντηση του κ. Flynn εξ ονόματος της Επιτροπής (30 Σεπτεμβρίου 1996)

H απόφαση αύξησης του αριθμού των νεκροψιών γενικά και ειδικότερα σε πρόσωπα που πέθαναν από νευροεκφυλισστικές διαταραχές εναπόκειται σε κάθε κράτος μέλος.

Τα επίσημα στοιχεία καταγράφουν 11 περιπτώσεις παραλλαγής της ασθένειας Creutzfeldt-Jakob (MCJ) στο Ηνωμένο Βασίλειο και μία περίπτωση στη Γαλλία. Η υπόθεση μιας σχέσης μεταξύ της σπογγειόμορφης εγκεφαλοπάθειας των βοοειδών και της MCJ συνεχίζει να διερευνάται κατά διαφόρους τρόπους (επιδημιολογικές μελέτες). Η ενδεχόμενη επιβεβαίωση άλλων περιπτώσεων αυτής της παραλλαγής σε άλλες χώρες θα συμβάλει στην καλύτερη γνώση της πραγματικότητας και της φύσης της σχέσης αυτής.
ΓΡΑΠΤΗ ΕΡΩΤΗΣΗ E-2677/96 υποβολή: Μιχαήλ Παπαγιαννάκης (GUE/NGL) προς την Επιτροπή (15 Οκτωβρίου 1996)

Θέμα: Παράνομη ρίψη λυμάτων στη λίμνη Κορώνεια

Η λίμνη Κορώνεια ή λίμνη του Λαγκαδά είναι αποδέκτης της παράνομης διάθεσης των εργοστασιακών αποβλήτων της ευρύτερης περιοχής Λαγκαδά. Αυτή η παράνομη διάθεση αποβλήτων πλήττει ιδιαίτερα την κοινότητα Καβαλλαρίου, όπου η κατάσταση είναι πλέον τραγική.

Λαμβάνοντας υπόψιν

α) την άναρχη εγκατάσταση και ανεξέλεγκτη διάθεση των λυμάτων των εργοστασίων της περιοχής Λαγκαδά κατά παράβαση της κοινοτικής νομοθεσίας,

β) την λειτουργία δικτύων αποχέτευσης αστικών αποβλήτων χωρίς βιολογικούς καθαρισμούς,

γ) τις καταγγελίες και έντονες διαμαρτυρίες των κατοίκων της Κοινότητας Καβαλλαρίου, του κοινοτικού συμβουλίου και τοπικών συλλόγων προστασίας του περιβάλλοντος,

δ) την ανυπαρξία λήψης μέτρων, και

ε) ότι οι επιπτώσεις στο περιβάλλον και την δημόσια υγεία είναι πολύ επιζήμιες (το νερό της λίμνης έχει υψηλή αλατότητα και αλκαλικότητα που το καθιστά ακατάλληλο για οποιαδήποτε χρήση),

Ερωτάται η Επιτροπή:

1. Τι μέτρα έχει λάβει για την ορθή εφαρμογή, από τις ελληνικές αρχές, της κοινοτικής νομοθεσίας.

2. Πώς θα αντιμετώπιζε αίτημα από την κοινότητα Καβαλλαρίου για την κατασκευή βιολογικού καθαρισμού;

3. Πώς σκοπεύει να αντιμετωπίσει το πρόβλημα εάν παρατηρηθούν παραβιάσεις του κοινοτικού δικαίου;

Aπάντηση της κ. Bjerregaard εξ ονόματος της Επιτροπής (22 Νοεμβρίου 1996)

1. Η Επιτροπή είναι ενήμερη των περιβαλλοντικών προβλημάτων της λίμνης της Κορώνειας, μέσω επίσημης καταγγελίας που της περιήλθε. Στο πλαίσιο της εξέτασης του ζητήματος, η Επιτροπή απευθύνθηκε ήδη στις ελληνικές αρχές προκειμένου να της αποσταλούν όλες οι σχετικές πληροφορίες. Η Επιτροπή, στο πλαίσιο των αρμοδιοτήτων που απορρέουν από τη συνθήκη ΕΚ, θα μεριμνήσει για την κατάλληλη εφαρμογή του κοινοτικού περιβαλλοντικού δικαίου στη συγκεκριμένη περίπτωση.

2. Όσον αφορά την ενδεχόμενη συγχρηματοδότηση σταθμού επεξεργασίας των λυμάτων στην Κοινότητα Καβαλλαρίου, σε περίπτωση που οι ελληνικές αρχές διατύπωναν σχετικό αίτημα, η Επιτροπή θα ελάμβανε υπόψη τις χρηματοδοτικές δυνατότητες και την προτεραιότητα βάσει των κριτηρίων που προβλέπει η οδηγία 91/271/ΕΟΚ περί επεξεργασίας των αστικών λυμάτων ((ΕΕ αριθ. L 135 της 30.5.1991. )) καθώς και τα όρια που καθορίζονται στις άλλες οδηγίες τις σχετικές με την προστασία των υδάτων. Επί παραδείγματι, θα λαμβάνονταν ιδίως υπόψη ο αριθμός των κατοίκων, η φύση των ρύπων στα συγκεκριμένα λύματα και η περιβαλλοντική ισορροπία της λίμνης.

3. Εάν η Επιτροπή διαπιστώσει παράβαση των κοινοτικών διατάξεων που έχουν θεσπιστεί στον συγκεκριμένο τομέα, θα δρομολογήσει, ενδεχομένως, διαδικασία παραβάσεως δυνάμει του άρθρου 169 της συνθήκης.
ΓΡΑΠΤΗ ΕΡΩΤΗΣΗ E-2206/96 υποβολή: Susan Waddington (PSE) προς την Επιτροπή (2 Αυγούστου 1996)

Θέμα: Συμβολή της Ευρωπαϊκής Ένωσης στο Διεθνές Ποινικό Δικαστήριο για την πρώην Γιουγκοσλαβία

Η Ευρωπαϊκή Ένωση έχει ενισχύσει έμμεσα το Διεθνές Ποινικό Δικαστήριο για την πρώην Γιουγκοσλαβία επιχορηγώντας οργανώσεις που παρέχουν βοήθεια. Η επιχορήγηση αυτή πραγματοποιείται μέσω του κεφαλαίου Β7-52 του προϋπολογισμού «Ευρωπαϊκή πρωτοβουλία για τη δημοκρατία και την προάσπιση των δικαιωμάτων του ανθρώπου», και ιδίως μέσω του άρθρου Β7-527 «Υποστήριξη σε κέντρα αποκατάστασης θυμάτων βασανιστηρίων και σε οργανώσεις που παρέχουν απτή βοήθεια σε θύματα παραβιάσεων των δικαιωμάτων του ανθρώπου».

Μπορεί η Ευρωπαϊκή Επιτροπή να διευκρινίσει:

1. το ποσό που προορίσθηκε και καταβλήθηκε στις οργανώσεις για τη δημιουργία και τη λειτουργία του Δικαστηρίου 7

2. τους μηχανισμούς ελέγχου που εγγυώνται την καλή χρησιμοποίηση των πόρων για τον σκοπό αυτό;

Απάντηση του κ. Van den Broek εξ ονόματος της Επιτροπής (30 Σεπτεμβρίου 1996)

Η Επιτροπή είναι σε θέση να ενημερώσει το Αξιότιμο Μέλος ότι, από το 1994, έχουν καταβληθεί 2 εκατ. ECU του κοινοτικού προϋπολογισμού για έργα στήριξης του Διεθνούς Δικαστηρίου για τα εγκλήματα στην πρώην Γιουγκοσλαβία, από τα κονδύλια Β7-5240 και Β7-527 (που τώρα έχουν μετονομασθεί σε κονδύλια Β7-7040 και Β7-7070).

Όσον αφορά τους μηχανισμούς ελέγχου εξασφάλισης της σωστής χρησιμοποίησης των πόρων, κάθε δικαιούχος υπογράφει δέσμευση πριν λάβει την προκαταβολή (συνήθως 80%), βάσει της οποίας αναλαμβάνει την υποχρέωση να υποβάλει λεπτομερείς και αναλυτικές εκθέσεις σχετικά με την υλοποίηση του έργου. Πέραν τούτου, οι δικαιούχοι συμφωνούν να πραγματοποιούνται έλεγχοι από τις υπηρεσίες δημοσιονομικού ελέγχου της Επιτροπής ή του Ελεγκτικού Συνεδρίου, σε περίπτωση που αυτό θεωρηθεί αναγκαίο. Σε περίπτωση που διαπιστωθούν αντικανονικές πράξεις δύναται να ζητηθεί η επιστροφή μέρους ή και του συνόλου της βοήθειας.

Επίσης πρέπει να σημειωθεί ότι πριν από την απόφαση χρηματοδότησης της Επιτροπής, θα πραγματοποιούνται εκτιμήσεις, στις οποίες θα εξετάζεται η αξιοπιστία του εν δυνάμει δικαιούχου, η ποιότητα των έργων τα οποία υλοποίησε κατά το παρελθόν και οι ειδικές γνώσεις που έχει σε σχέση με το Διεθνές Δικαστήριο για τα εγκλήματα.
ΓΡΑΠΤΗ ΕΡΩΤΗΣΗ E-2160/96 υποβολή: Susan Waddington (PSE) προς την Επιτροπή (2 Αυγούστου 1996)

Θέμα: Έλεγχος των αποσύρσεων οπωροκηπευτικών στην Ελλάδα

Κατά τη διάρκεια των ελέγχων που πραγματοποίησε το Ελεγκτικό Συνέδριο παρατηρήθηκε, σύμφωνα με τα αναφερόμενα στην ετήσια έκθεσή του για το οικονομικό έτος 1994,ότι στην Ελλάδα οι ελεγκτές δεν αρχειοθετούσαν τους ποιοτικούς ελέγχους, ούτε τα αποτελέσματα των επιχειρήσεων απόσυρσης οπωροκηπευτικών, με αποτέλεσμα να μην υπάρχει έλεγχος και στοιχεία σχετικά με τον πιθανό προορισμό της απορριφθείσας παραγωγής.

Με δεδομένη την απάντηση της Επιτροπής προς το Ελεγκτικό Συνέδριο, σύμφωνα με την οποία οι ελεγκτές της θα προέβαιναν σε λεπτομερειακή εξακρίβωση των γεγονότων, ποιά ήταν τα αποτελέσματα των ελέγχων αυτών και ποιά μέτρα έλαβε η Επιτροπή για τη διόρθωση της κατάστασης αυτής;

Απάντηση του κ. Fischler εξ ονόματος της Επιτροπής (9 Σεπτεμβρίου 1996)

Οι παρατηρήσεις που Ελεγκτικού Συνεδρίου δείχνουν την ανάγκη να ρυθμιστούν ορισμένες πτυχές του συστήματος, που εφαρμόζεται από τα κράτη μέλη για την απόσυρση των οπωροκηπευτικών από την αγορά.

Η έλλειψη καταχώρισης ποιοτικών ελέγχων αποτελεί σίγουρα αδυναμία, αλλά δεν διαπιστώθηκε από το Ελεγκτικό συνέδριο καμία άμεση σχέση με την αποδοχή των μη σύμφωνων παρτίδων.

Όσον αφορά τα απορριφθέντα προϊόντα και στο βαθμό που ανήκουν στην οργάνωση παραγωγών, η διάθεση τους ανήκει αποκλειστικά στην ευθύνη της οργάνωσης αυτής. Η απορριφθείσα παρτίδα μπορεί να διατεθεί εκ νέου είτε σε πώληση είτε σε απόσυρση αφού συσκευασθεί εκ νέου.

Το θέμα αυτό θα εξεταστεί κατά τον προσεχή έλεγχο που θα πραγματοποιηθεί στο κράτος μέλος αυτό και οι χρηματοδοτικές συνέπειες κάθε διαπιστούμενης παρατυπίας θα συναχθούν στο πλαίσιο της εκκαθάρισης λογαριασμών του οικονομικού έτους 1994.